גן לאומי בית שאן

__NOTOC__

גן לאומי בית שאן הוא גן ארכאולוגי השוכן בעיר בית שאן, ובו שרידי העיר מהתקופה הרומית-ביזנטית. בסביבות הגן על התל שכנה בית שאן המקראית. בגן מתקיימים סיורים מודרכים, וכן הופעות זמרים בתיאטרון הרומי, ומופע אור קולי "לילות שאן". בגן הלאומי עובר נחל חרוד, שהוא נחל איתן.

האתר נחפר ונחשף על ידי ארכאולוגים מהאוניברסיטה העברית בשיתוף עם רשות העתיקות. הגילוי הארכאולוגי החשוב הראשון במקום, היה התיאטרון הרומי שנחשף ביוני 1960.

במהלך כל התקופה הרומית-ביזנטית היה המקום, שנקרא סקיתופוליס, עיר מפוארת עם מבני ציבור, בתי מרחץ, מתקני שעשועים, שווקים, נימפאונים, שערים מונומנטליים ורחובות מרכזיים צולבים (קארדו ודקומאנוס). בעיר היה בית כנסת עם פסיפס מרשים שנחשף בסוף שנות ה-60 של המאה ה-20, ומקדשים אליליים גדולים שהפכו אחר כך לכנסיות. העיר נהרסה ברעידת אדמה ("רעש שביעית") בשנת 749. ב-2010 נחשף בית כנסת שומרוני שנבנה ככל הנראה בסוף המאה החמישית לספירה.

בגן ניתן לראות רחובות וחנויות שהשתמרו מהתקופה, מקדש ותיאטרון רומי בן 7,000 מושבים, שהוקם בשלהי המאה השנייה.

ביולי 2008 נחנך פרויקט חיזיון אור-קולי בשם "לילות שאן". הפרויקט, בהשקעה של עשרות מיליוני דולרים, הוא ייחודי מסוגו בישראל ובין הבודדים בעולם. המבקרים צופים בתחילה במופע אור-קולי המוקרן על הקירות החיצוניים של התיאטרון. לאחר מכן הם מסיירים במקומות המוארים באתר ובעזרת אמצעים טכנולוגיים מתקדמים (הולוגרמות, משחקי תאורה, אמצעי המחשה קוליים) "מתעוררת העיר לתחיה" כך שניתן לתור במקום ולחוש את חוויית החיים הקדומים בעיר לפני שנחרבה. החיזיון מופעל בשעות הערב, מספר פעמים בשבוע, במשך 9 חודשים בשנה. האתר בכלל, והמופע האור קולי בפרט, מושכים מדי שנה אלפי תיירים.

==גלריה==
<gallery widths="200px">
Model of Scythopolis (Old Bet She'an), Israel.jpg|דגם של בית שאן העתיקה
Scythopolis4 by Yukatan.jpg|התיאטרון בבית שאן העתיקה
עתיקות-ביתשאן.JPG|עתיקות בית שאן, מבט ממרומי התל
ROMAN THEATER BEIT SHE'AN.JPG|מבט אווירי על התיאטרון העתיק
Roman street in Bet She'an National Park, Israel.jpg|רחוב פלאדיוס בעיר העתיקה, ובקצהו התל
BetShe'an - ancient Byzantine baths.jpg|המרחצאות בעתיקות בית שאן
BeitShean Scythopolis 110513 13.jpg|בית השימוש העתיק שליד התיאטרון הרומי בעתיקות בית שאן
עתיקות בית שאן.JPG|גן לאומי בית שאן מואר בלילה
</gallery>

==ראו גם==
* העיר העתיקה של בית שאן

==קישורים חיצוניים==

* 
* [https://web.archive.org/web/20110827212240/http://holyland-pictures.com/category/jordan-valley/beit-shean/ תמונות מתל בית שאן]
* [https://check-in-out.com/גן-לאומי-בית-שאן/ גן לאומי בית שאן] - בבלוג Check In/Out
* [http://www.kalmanovitz.co.il/k_comm/Israel/English/Maps/Rezervations/BeitShean-R71/BetShaan_main.htm תמונות מהפארק הלאומי]
* [http://morag.artvision.co.il/vault/P-sites-archeology01/old_baitshean.pps בית שאן העתיקה - סקיתופוליס], מצגת מאתר הבית של יגאל מורג 
* אילן פחימה, [http://www.iaa-conservation.org.il/Projects_Item_heb.asp?subject_id=10&site_id=58&id=140 פרויקט שימור בית שאן- תחזוקת שימור], אתר [http://www.antiquities.org.il/default.aspx רשות העתיקות] - [http://www.iaa-conservation.org.il/ מינהל שימור], 2013
* אילן פחימה - מנהל פרויקט, [http://www.iaa-conservation.org.il/Projects_Item_heb.asp?site_id=58&subject_id=10 סקיתופוליס- שימור שרידי גשר רומי], אתר [http://www.antiquities.org.il/default.aspx רשות העתיקות] – [http://www.iaa-conservation.org.il/ מינהל שימור], מרס 2009.
* אילן פחימה ויורם סעד, [http://www.iaa-conservation.org.il/article_Item_heb.asp?subject_id=35&id=180 פרויקט שימור בית שאן], אתר [http://www.antiquities.org.il/default.aspx רשות העתיקות] - [http://www.iaa-conservation.org.il/ מינהל שימור], 2013
* [https://www.mapah.co.il/trip-to-beit-shean-national-park-scythopolis-tel-beit-shean/ ביקור בסקיתופוליס - תל בית שאן גלריית תמונות] באתר היסטוריה על המפה
* 
* 
* 

==הערות שוליים==

קטגוריה:בית שאן: היסטוריה
קטגוריה:בקעת הירדן: אתרים ארכאולוגיים
בית שאן
בית ש